GPSC วอลุ่มทะลัก-บวกแรง 4% ลุ้นกำไร Q2 โตแกร่งต่อเนื่อง-แนะซื้ออัพไซด์สูงเกิน 20%
GPSC วอลุ่มทะลัก-บวกแรง 4% ลุ้นกำไร Q2 โตแกร่งต่อเนื่อง รับ High season ธุรกิจไฟฟ้า แนะซื้ออัพไซด์สูงเกิน 20% เป้า 95 บาท 
1 มิ.ย. 2564

ผู้สื่อข่าวรายงานว่า วันนี้(1 มิ.ย.64) ราคาหุ้นบริษัท โกลบอล เพาเวอร์ ซินเนอร์ยี่ จำกัด (มหาชน)  หรือ GPSC ณ เวลา 11.16 น. อยู่ที่ระดับ 76.25 บาท บวก 3.25 บาท หรือ 4.45% ด้วยมูลค่าซื้อขาย 1.79 พันล้านบาท

บล.ดีบีเอส วิคเคอร์ส ระบุในบทวิเคราะห์ว่า GPSC แนะนำซื้อ (TP 95 บาท, คิดเป็น Upside 24.59% เทียบราคาล่าสุดวันนี้ ณ เวลา 11.16 น. อยู่ที่ 76.25 บาท) สำหรับกำไรสุทธิไตรมาส 1/2564 เพิ่มขึ้น +25%เทียบช่วงเดียวกันของปีก่อนและ +35% เทียบไตรมาสก่อนหน้า เป็น 1.97 พันล้านบาท ปัจจัยหนุน คือ อุปสงค์จากภาคอุตสาหกรรมฟื้นตัว,ต้นทุนก๊าซลดลง,ส่วนแบ่งกำไรจากโรงไฟฟ้าไซยะบุรี เพิ่มขึ้น และค่าใช้จ่ายดำเนินงานกลับสู่ระดับปกติ
คาดผลประกอบการไตรมาส 2/2564 จะแข็งแกร่งต่อ จากปัจจัยฤดูกาล (ไตรมาส 2 เป็น High season ของธุรกิจไฟฟ้า), โรงไฟฟ้า VSPP และโรงงานแบตเตอรี่เริ่มเปิด ดำเนินงานเชิงพาณิชย์ ในปี 64F บริษัทโฟกัสธุรกิจที่เป็นห่วงโซ่ของแบตเตอรี่ แนะนำซื้อให้ราคาพื้นฐาน 95 บาท
สำหรับปี 2564 โฟกัสธุรกิจที่เกี่ยวกับแบตเตอร์ โดย GPSC ได้ลงทุน 500 ล้านบาท เพื่อถือหุ้นสัดส่วน 11.1% ใน Anhui Axxiva New Energy Technology Co., Ltd (AXXIVA) ประเทศ จีน ซึ่ง AXXIVA เป็นผู้ผลิตแบตเตอรี่ กำลังการผลิต 1GWh โดยได้ใบอนุญาตใช้เทคโนโลยีของ 24M Technologies Inc. นอกจากนนี้ยังเป็นพันธมิตรกับ OR ในด้านสถานีชาร์ตแบต EV รวมทั้งเซ็น MOU กับบริษัท Swap &amp; Go เพื่อศึกษาพัฒนาแบตเตอรี่ G-cell สำหรับรถจักรยานยนต์